
	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

Ny tekst er markeret med fede typer og kursiv. Tekst, som er bortfaldet, markeres med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges. 
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Europa-Parlamentets og Rådets forordning om ændring af forordning (EU) 2024/1348 for så vidt angår anvendelsen af begrebet "sikkert tredjeland"
(COM(2025)0259 – C10‑0088/2025 – 2025/0132(COD))
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2025)0259),
–	der henviser til artikel 294, stk. 2, og artikel 78, stk. 2, litra d), i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C10‑0088/2025),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til udtalelse fra Det Europæiske Økonomiske og Sociale Udvalg,
–	der henviser til udtalelse fra Regionsudvalget,
–	der henviser til forretningsordenens artikel 60,
–	der henviser til betænkning fra Udvalget om Borgernes Rettigheder og Retlige og Indre Anliggender (A10‑0000/2025),
1.	vedtager nedenstående holdning ved førstebehandling;
2.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
3.	pålægger sin formand at sende Parlamentets holdning til Rådet og Kommissionen samt til de nationale parlamenter.




<PathFdR>PR\1330177DA.docx</PathFdR>		PE<NoPE>778.391</NoPE><Version>v01-00</Version>
DA	Forenet i mangfoldighed	DA
PE<NoPE>778.391</NoPE><Version>v01-00</Version>	1/1	<PathFdR>PR\1330177DA.docx</PathFdR>
DA
<PathFdR>PR\1330177DA.docx</PathFdR>	1/1	PE<NoPE>778.391</NoPE><Version>v01-00</Version>
		DA

<RepeatBlock-Amend><Amend>Ændringsforslag		<NumAm>1</NumAm>
<DocAmend>Forslag til forordning</DocAmend>
<Article>Betragtning 1 a (ny)</Article>
	

	Kommissionens forslag
	Ændringsforslag

	
	(1a)	I vurderingen af hvorvidt et tredjeland opfylder betingelserne for at blive betragtet som et sikkert tredjeland med henblik på forordning (EU) 2024/1348, bør medlemsstaterne kunne tage med i betragtning, hvorvidt det pågældende land er opført på en EU-liste eller en national liste over sikre oprindelseslande som omhandlet i forordningens artikel 61. Optagelse af et land på en sådan liste kan udgøre en relevant indikation af den generelle menneskerettighedssituation og stabilitet i det pågældende land. Medlemsstaterne bør sikre, at ansøgeren har effektiv adgang til effektiv beskyttelse i det pågældende tredjeland i overensstemmelse med nonrefoulementprincippet og forordning (EU) 2024/1348.


Or. <Original>{EN}en</Original>
</Amend>
<Amend>Ændringsforslag		<NumAm>2</NumAm>
<DocAmend>Forslag til forordning</DocAmend>
<Article>Betragtning 2</Article>
	

	Kommissionens forslag
	Ændringsforslag

	(2)	Eksistensen af en forbindelse mellem ansøgeren og det sikre tredjeland er ikke påkrævet i henhold til international flygtningeret, navnlig Genèvekonventionen, eller international menneskerettighedslovgivning, navnlig den europæiske menneskerettighedskonvention. Medlemsstaterne bør derfor have mulighed for at anvende begrebet sikkert tredjeland, hvis der ikke kan etableres nogen forbindelse mellem ansøgeren og det pågældende sikre tredjeland, forudsat at en aftale eller ordning med det pågældende tredjeland kræver realitetsbehandling af anmodninger om effektiv beskyttelse fra ansøgere, der er omfattet af den pågældende aftale eller ordning.
	(2)	Eksistensen af en forbindelse mellem ansøgeren og det sikre tredjeland er ikke påkrævet i henhold til international flygtningeret, navnlig Genèvekonventionen, eller international menneskerettighedslovgivning, navnlig den europæiske menneskerettighedskonvention. Medlemsstaterne bør derfor have mulighed for at anvende begrebet sikkert tredjeland, hvis der ikke kan etableres nogen forbindelse mellem ansøgeren og det pågældende sikre tredjeland, forudsat at en aftale eller ordning, der er indgået mellem den Europæiske Union eller en eller flere medlemsstater og det pågældende tredjeland, kræver realitetsbehandling af anmodninger om effektiv beskyttelse fra ansøgere, der er omfattet af den pågældende aftale eller ordning.


Or. <Original>{EN}en</Original>
</Amend>
<Amend>Ændringsforslag		<NumAm>3</NumAm>
<DocAmend>Forslag til forordning</DocAmend>
<Article>Betragtning 2 a (ny)</Article>
	

	Kommissionens forslag
	Ændringsforslag

	
	(2a)	For at sikre en ensartet anvendelse af EU-retten og undgå divergerende praksis i medlemsstaterne bør der tilskyndes til anvendelse af aftaler eller ordninger, som Den Europæiske Union har indgået med tredjelande. Sådanne instrumenter på EU-plan udgør en fælles retlig og proceduremæssig ramme for samarbejde om asyl og migration, sikrer overholdelse af EU-retten og -standarder og styrker den gensidige tillid mellem medlemsstaterne med hensyn til anvendelsen af begrebet sikkert tredjeland.


Or. <Original>{EN}en</Original>
</Amend>
<Amend>Ændringsforslag		<NumAm>4</NumAm>
<DocAmend>Forslag til forordning</DocAmend>
<Article>Betragtning 3</Article>
	

	Kommissionens forslag
	Ændringsforslag

	(3)	Medlemsstaterne bør have mulighed for at anvende begrebet sikkert tredjeland på grundlag af en forbindelse mellem ansøgeren og det pågældende tredjeland, hvorved det vil være rimeligt for ansøgeren at rejse til det pågældende tredjeland.
	(3)	Medlemsstaterne bør have mulighed for at anvende begrebet sikkert tredjeland på grundlag af en forbindelse mellem ansøgeren og det pågældende tredjeland, da det er rimeligt at forvente, at ansøgeren kan rejse til og søge om beskyttelse i det pågældende land.


Or. <Original>{EN}en</Original>
</Amend>
<Amend>Ændringsforslag		<NumAm>5</NumAm>
<DocAmend>Forslag til forordning</DocAmend>
<Article>Betragtning 4 a (ny)</Article>
	

	Kommissionens forslag
	Ændringsforslag

	
	(4a)	For at bevare effektiviteten af begrebet sikkert tredjeland og sikre en konsekvent anvendelse i hele Unionen bør de medlemsstater, der anvender dette begreb, gøre fuld brug af alle grunde, der er fastsat i forordning (EU) 2024/1348, inden de tager stilling til, om en ansøgning om international beskyttelse er begrundet. De bør derfor vurdere indgående, om betingelserne vedrørende en forbindelse, transit eller en eksisterende aftale eller ordning med det pågældende tredjeland kan anvendes effektivt. Kun hvis ingen af disse betingelser kan anvendes, eller hvis det pågældende tredjeland ikke tillader ansøgeren at indrejse eller genindrejse på dets område, bør ansøgeren få adgang til asylproceduren i Unionen.


Or. <Original>{EN}en</Original>
</Amend>
<Amend>Ændringsforslag		<NumAm>6</NumAm>
<DocAmend>Forslag til forordning</DocAmend>
<Article>Betragtning 5</Article>
	

	Kommissionens forslag
	Ændringsforslag

	(5)	I betragtning af uledsagede mindreåriges sårbare situation og behovet for målrettet støtte bør begrebet sikkert tredjeland kun anvendes på uledsagede mindreårige, hvis der kan etableres en forbindelse med eller transit gennem det pågældende tredjeland, og betingelserne i artikel 59, stk. 6, i Europa-Parlamentets og Rådets forordning (EU) 2024/1348 er opfyldt. Medlemsstaterne bør sikre, at barnets tarv kommer i første række i alle afgørelser vedrørende mindreårige.
	(5)	I betragtning af uledsagede mindreåriges sårbare situation og behovet for målrettet støtte bør begrebet sikkert tredjeland kun anvendes på uledsagede mindreårige, hvis der kan etableres en forbindelse med eller transit gennem det pågældende tredjeland, og betingelserne i artikel 59, stk. 6, i Europa-Parlamentets og Rådets forordning (EU) 2024/1348 er opfyldt. Hvor der er rimelig grund til at formode, at den uledsagede mindreårige udgør en fare for den nationale sikkerhed eller den offentlige orden, bør medlemsstaterne dog også kunne anvende dette begreb i overensstemmelse med de aftaler eller ordninger, der er indgået med det pågældende tredjeland. Under alle omstændigheder bør medlemsstaterne sikre, at barnets tarv kommer i første række i alle afgørelser vedrørende mindreårige.


Or. <Original>{EN}en</Original>
</Amend>
<Amend>Ændringsforslag		<NumAm>7</NumAm>
<DocAmend>Forslag til forordning</DocAmend>
<Article>Betragtning 6</Article>
	

	Kommissionens forslag
	Ændringsforslag

	(6)	Det er nødvendigt at øge gennemsigtigheden med hensyn til medlemsstaternes indgåelse af aftaler og ordninger med sikre tredjelande for at støtte medlemsstaterne og Kommissionen i at fastlægge en samlet tilgang til migrationens eksterne dimension og i at koordinere deres indsats over for tredjelande med henblik på at anvende begrebet sikkert tredjeland. Dette vil også gøre det muligt at overvåge, at aftaler eller ordninger med tredjelande opfylder betingelserne i denne forordning. Det bør også muliggøre en mere konsekvent og sammenhængende anvendelse af begrebet sikkert tredjeland i hele EU og bidrage til et generelt velfungerende fælles europæisk asylsystem. Med henblik herpå bør medlemsstaterne forpligtes til at underrette Kommissionen og de øvrige medlemsstater, inden der indgås aftaler eller ordninger med tredjelande.
	(6)	Det er nødvendigt at øge gennemsigtigheden med hensyn til medlemsstaternes indgåelse af aftaler og ordninger med sikre tredjelande for at støtte medlemsstaterne og Kommissionen i at fastlægge en samlet tilgang til migrationens eksterne dimension og i at koordinere deres indsats over for tredjelande med henblik på at anvende begrebet sikkert tredjeland. Dette vil også gøre det muligt at overvåge, at aftaler eller ordninger med tredjelande opfylder betingelserne i denne forordning. Det bør også muliggøre en mere konsekvent og sammenhængende anvendelse af begrebet sikkert tredjeland i hele Unionen og bidrage til et generelt velfungerende fælles europæisk asylsystem. Med henblik herpå bør medlemsstaterne forpligtes til at underrette Kommissionen og de øvrige medlemsstater, når de indleder forhandlinger, og inden der indgås aftaler eller ordninger med tredjelande.


Or. <Original>{EN}en</Original>
</Amend>
<Amend>Ændringsforslag		<NumAm>8</NumAm>
<DocAmend>Forslag til forordning</DocAmend>
<Article>Betragtning 7</Article>
	

	Kommissionens forslag
	Ændringsforslag

	(7)	Medlemsstaterne bør kunne træffe de nødvendige foranstaltninger til at imødegå risikoen for, at ansøgere, der er omfattet af begrebet sikkert tredjeland, forsvinder, herunder ved at begrænse den frie bevægelighed i henhold til artikel 9 i Europa-Parlamentets og Rådets direktiv (EU) 2024/13462 eller frihedsberøve den pågældende ansøger i overensstemmelse med artikel 10 heri med henblik på at vurdere, om ansøgningerne kan antages.
	(7)	Medlemsstaterne bør kunne træffe alle de nødvendige foranstaltninger for at forhindre risikoen for, at ansøgere, der er omfattet af begrebet sikkert tredjeland, forsvinder, herunder ved at begrænse den frie bevægelighed i henhold til artikel 9 i Europa-Parlamentets og Rådets direktiv (EU) 2024/1346 eller frihedsberøve den pågældende ansøger i overensstemmelse med artikel 10 heri med henblik på at vurdere, om ansøgningerne kan antages.

	__________________
	__________________

	2Europa-Parlamentets og Rådets direktiv (EU) 2024/1346 af 14. maj 2024 om fastlæggelse af standarder for modtagelse af ansøgere om international beskyttelse (EUT L, 2024/1346, 22.5.2024, ELI: http://data.europa.eu/eli/dir/2024/1346/oj).
	Europa-Parlamentets og Rådets direktiv (EU) 2024/1346 af 14. maj 2024 om fastlæggelse af standarder for modtagelse af ansøgere om international beskyttelse (EUT L, 2024/1346, 22.5.2024, ELI: http://data.europa.eu/eli/dir/2024/1346/oj).


Or. <Original>{EN}en</Original>
</Amend>
<Amend>Ændringsforslag		<NumAm>9</NumAm>
<DocAmend>Forslag til forordning</DocAmend>
<Article>Betragtning 8</Article>
	

	Kommissionens forslag
	Ændringsforslag

	(8)	For at øge den proceduremæssige effektivitet bør ansøgeren ikke automatisk have ret til at forblive på en medlemsstats område med henblik på en klage over afgørelser om afvisning, der er truffet på grundlag af begrebet sikkert tredjeland. Ikke desto mindre skal tvangsfuldbyrdelsen af den tilsvarende afgørelse om tilbagesendelse suspenderes i en periode, inden for hvilken den pågældende person kan udøve sin ret til effektive retsmidler ved en ret i første instans, og når en sådan klage indgives, hvis der er risiko for tilsidesættelse af princippet om non-refoulement.
	(8)	For at øge den proceduremæssige effektivitet bør ansøgeren ikke automatisk have ret til at forblive på en medlemsstats område med henblik på en klage over afgørelser om afvisning, der er truffet på grundlag af begrebet sikkert tredjeland. Ikke desto mindre skal tvangsfuldbyrdelsen af den tilsvarende afgørelse om tilbagesendelse suspenderes i en periode, inden for hvilken den pågældende person kan udøve sin ret til effektive retsmidler ved en ret i første instans. Hvis en sådan klage indgives, kan tvangsfuldbyrdelsen kun udsættes, hvis der er rimelig grund til at antage, at udsendelsen vil føre til en tilsidesættelse af princippet om nonrefoulement.


Or. <Original>{EN}en</Original>
</Amend>
<Amend>Ændringsforslag		<NumAm>10</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. -1 (nyt)</Article>
<DocAmend2>Forordning (EU) 2024/1348</DocAmend2>
<Article2>Artikel 59 – stk. 3 – afsnit 1 a (nyt)</Article2>
	

	Kommissionens forslag
	Ændringsforslag

	
	-1)	I artikel 59, stk. 3, tilføjes følgende afsnit:

	
	Ved vurderingen af, om et tredjeland opfylder betingelserne for at blive betragtet som et sikkert tredjeland i henhold til denne artikel, kan medlemsstaterne tage hensyn til, om det pågældende land er opført på en EU-liste eller en national liste over sikre oprindelseslande som omhandlet i artikel 61 af denne forordning.


Or. <Original>{EN}en</Original>
</Amend>
<Amend>Ændringsforslag		<NumAm>11</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 1 – litra a</Article>
<DocAmend2>Forordning (EU) 2024/1348</DocAmend2>
<Article2>Artikel 59 – stk. 5 – litra b – nr. i</Article2>
	

	Kommissionens forslag
	Ændringsforslag

	i)	der er en forbindelse mellem ansøgeren og det pågældende tredjeland, som gør, at det vil være rimeligt for vedkommende at tage til det pågældende land
	i)	der er en forbindelse mellem ansøgeren og det pågældende tredjeland


Or. <Original>{EN}en</Original>
</Amend>
<Amend>Ændringsforslag		<NumAm>12</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 1 – litra a</Article>
<DocAmend2>Forordning (EU) 2024/1348</DocAmend2>
<Article2>Artikel 59 – stk. 5 – litra b – nr. iii</Article2>
	

	Kommissionens forslag
	Ændringsforslag

	iii)	der foreligger en aftale eller ordning med det pågældende tredjeland, der kræver realitetsbehandling af de anmodninger om effektiv beskyttelse, der fremsættes af ansøgere, og som er omfattet af den pågældende aftale eller ordning.
	iii)	der foreligger en aftale eller ordning indgået af Unionen eller et eller flere medlemsstater med det pågældende tredjeland, der kræver realitetsbehandling af de anmodninger om effektiv beskyttelse, der fremsættes af ansøgere, og som er omfattet af den pågældende aftale eller ordning.


Or. <Original>{EN}en</Original>
</Amend>
<Amend>Ændringsforslag		<NumAm>13</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 1 – litra b</Article>
<DocAmend2>Forordning (EU) 2024/1348</DocAmend2>
<Article2>Artikel 59 – stk. 5 – afsnit 2</Article2>
	

	Kommissionens forslag
	Ændringsforslag

	Ved anvendelsen af stk. 1, litra b), skal barnets tarv komme i første række. Stk. 1, litra b), nr. iii), finder ikke anvendelse, hvis ansøgeren er en uledsaget mindreårig.
	Ved anvendelsen af stk. 1, litra b), skal barnets tarv komme i første række. Stk. 1, litra b), nr. iii), finder ikke anvendelse, hvis ansøgeren er en uledsaget mindreårig, medmindre der er rimelig grund til at antage, at den uledsagede mindreårige udgør en fare for den nationale sikkerhed eller den offentlige orden i henhold til national ret.


Or. <Original>{EN}en</Original>
</Amend>
</RepeatBlock-Amend>



[bookmark: _Toc212735305]BEGRUNDELSE
Kommissionens forslag om ændring af Europa-Parlamentets og Rådets forordning (EU) 2024/1348 om en fælles procedure for international beskyttelse i Unionen for så vidt angår anvendelsen af begrebet "sikkert tredjeland" er et rettidigt og målrettet skridt til at sikre, at det fælles europæiske asylsystem bliver både troværdigt og brugbart. Det afhjælper mangeårige uoverensstemmelser i den måde, hvorpå medlemsstaterne har anvendt begrebet, og imødekommer de nationale myndigheders opfordringer til større fleksibilitet og juridisk klarhed.
Begrebet sikkert tredjeland er fortsat en væsentlig del af den internationale beskyttelsespolitik. Det afspejler et grundlæggende princip: personer, der har behov for beskyttelse, bør modtage den, men ikke nødvendigvis i Den Europæiske Union, når de kan få effektiv beskyttelse i et tredjeland, der anses for at være sikkert for dem. I løbet af det seneste årti er den praktiske anvendelse af dette værktøj imidlertid blevet hindret af komplekse procedurer og divergerende fortolkninger blandt medlemsstaterne, navnlig med hensyn til kravet om en "forbindelse" mellem ansøgeren og tredjelandet og den automatiske opsættende virkning af klager. Både institutionelle analyser og uafhængige ekspertvurderinger konkluderer, at de nødvendige tilpasninger kan foretages uden at gå på kompromis med folkeretten eller EU-retten.
Den første forbedring vedrører forbindelseskriteriet. Som anerkendt af De Forenede Nationers højkommissær for flygtninge og bekræftet af juridiske eksperter stiller folkeretten ikke krav om, at der skal være en personlig forbindelse mellem en ansøger og det land, der betragtes som sikkert. Selv om tilstedeværelsen af en forbindelse kan lette det praktiske samarbejde, er det ikke en forudsætning for lovgyldighed. Kommissionen foreslår derfor med rette at gøre dette element frivilligt og dermed give medlemsstaterne fleksibilitet til at afgøre, om og hvordan det skal anvendes, afhængigt af de operationelle omstændigheder og tilstedeværende samarbejdsrammer eller -ordninger med partnerlande.
Det skal også tages i betragtning, at forslaget også kræver, at medlemsstaterne underretter Kommissionen og de øvrige medlemsstater, inden de indgår aftaler eller ordninger med sikre tredjelande, hvilket vil sikre større gennemsigtighed og gensidig bevidsthed og i sidste ende styrke koordineringen og sammenhængen i Unionens indsats for ekstern migrationsstyring.
Denne ændring svækker ikke de grundlæggende rettigheder og sænker ikke standarderne for beskyttelse. Tværtimod afspejler ændringen den kendsgerning, at "forbindelse" ofte er blevet en administrativ hindring snarere end en sikkerhedsforanstaltning. Ved at opretholde princippet om individuel vurdering sikrer vi, at hver enkelt sag stadig vil blive undersøgt for at bekræfte, at den pågældende person kan få effektiv beskyttelse i tredjelandet, herunder respekt for nonrefoulement og adgang til retfærdig sagsbehandling. Det er ikke beskyttelsesniveauet, men medlemsstaternes mulighed for at anvende begrebet konsekvent og effektivt, der ændrer sig.
Den anden forbedring vedrører den opsættende virkning af klagesager. I henhold til de nuværende regler udsætter en klage over afgørelse om afvisning baseret på begrebet sikkert tredjeland automatisk en overførsel, indtil den endelige dom er afsagt. Selv om denne sikkerhedsforanstaltning havde til formål at beskytte ansøgere mod enhver risiko for refoulement, har den også ført til langvarige retssager og inkonsekvent praksis i Unionen. Fjernelsen af den automatiske opsættende virkning, samtidig med at ansøgeren garanteres retten til at anmode om udsættelse for en domstol, har til formål at bringe denne praksis til ophør. Den retslige myndighed har fortsat beføjelse til at tillægge opsættende virkning, når der er en troværdig risiko for refoulement eller anden uoprettelig skade.
Denne afbalancerede tilgang er i fuld overensstemmelse med artikel 47 i chartret om grundlæggende rettigheder og både Domstolens og Den Europæiske Menneskerettighedsdomstols retspraksis. Det fremgår klart af retspraksis på menneskerettighedsområdet, at retten til effektive retsmidler ikke kræver automatisk udsættelse i alle tilfælde, men kun at retsmidlet kan have opsættende virkning, når det er nødvendigt. Forslaget opretholder således retsbeskyttelsen, samtidig med at den proceduremæssige effektivitet genoprettes. Det forhindrer også situationer med juridisk uklarhed, som tidligere har efterladt ansøgere i uvished i flere måneder eller år, hvilket undergraver tilliden til asylsystemerne og skaber unødvendige administrative byrder for medlemsstaterne.
Vi er nødt til at styrke sammenhængen mellem asyl- og tilbagesendelsesprocedurerne og dermed bidrage til et mere gnidningsløst system. Ved at præcisere og strømline reglerne styrker vi partnerskabsbaseret samarbejde med tredjelande og sikrer, at aftaler og ordninger knyttet til begrebet sikkert tredjeland er gensidigt fordelagtige, opretholder principperne om ansvarsdeling og fuldt ud respekterer de grundlæggende rettigheder. Det supplerer Unionens bredere eksterne migrationspolitik, herunder fremtidige tilbagesendelsescentre og skræddersyede tilbagetagelsesordninger, hvor begrebet effektiv beskyttelse fortsat er af afgørende betydning.
Kommissionens forslag holder sig inden for rammerne af folkeretten og Genèvekonventionen. Det fjerner ikke sikkerhedsforanstaltningerne, men bringer EU-lovgivningen tilbage i et rimeligt omfang. Flere elementer i den nuværende ramme rækker ud over de internationale krav (overregulering), og vi ønsker med denne revision blot at tilpasse dem til de faktiske retlige forpligtelser. 
Ud fra et politisk perspektiv udgør dette udkast til betænkning et konkret bidrag til gennemførelsen af pagten om migration og asyl. Det viser, at Unionen kan handle hurtigt for at fjerne proceduremæssige flaskehalse, der har forhindret asylsystemet i at fungere tilfredsstillende. Det er netop, hvad en solid og retfærdig migrationspolitik kræver: procedurer, der er hurtige og kan håndhæves, men som også er juridisk forsvarlige og respekterer de grundlæggende rettigheder.
Vi ønsker at øge troværdigheden både indadtil og udadtil. Vi giver medlemsstaterne redskaberne til at forvalte asyl mere effektivt, samtidig med at vi sender et klart budskab om, at EU fortsat er engageret i behovet for beskyttelse og at sikre overholdelse af forpligtelserne til international beskyttelse i henhold til folkeretten, men er fast besluttet på at begrænse misbrug af asylsystemet og langstrakte proceduremæssige udsættelser. Vi muliggør også et hurtigere samarbejde med sikre partnerlande og tilskynder til fælles ansvar gennem strukturerede ordninger.
Vores mål er at bidrage til det langsigtede mål om en bæredygtig europæisk asylarkitektur, der bygger på solidaritet, tillid og forudsigelighed. Vi har derfor brug for denne pragmatiske ændring snarere end en begrebsmæssig revision, der sikrer, at proceduren for sikre tredjelande fungerer som oprindeligt tilsigtet for at yde hurtige, retfærdige og lovlige resultater for alle involverede parter.
Dette skal ikke sænke standarderne, men bekræfte Europas evne til at kombinere princippet med praktisk gennemførlighed. Et velfungerende og troværdigt asylsystem er absolut nødvendigt for at bevare borgernes tillid og solidaritet mellem medlemsstaterne. Reformen af sikre tredjelande udgør et konkret skridt hen imod dette mål og et klart signal om, at Den Europæiske Union er i stand til at beskytte sine grænser, værne om sine værdier og levere resultater.
I lyset af ovenstående mener ordføreren, at Kommissionens forslag kun kræver målrettede forbedringer for at sikre fuld retlig klarhed og operationel sammenhæng. 
Ved vurderingen af, om et tredjeland kan betragtes som et sikkert tredjeland, kan medlemsstaterne tage hensyn til, at dette land allerede er opført som et sikkert oprindelsesland på EU-plan eller nationalt plan. Denne omstændighed kan tjene som en indikator for landets generelle stabilitet og respekt for menneskerettighederne.
For at sikre, at begrebet sikkert tredjeland anvendes konsekvent og effektivt, bør medlemsstaterne først tage hensyn til alle tilgængelige grunde – såsom forbindelse, transit eller en eksisterende ordning – inden en konkret asylansøgning behandles. Kun hvis ingen af disse finder anvendelse, bør proceduren fortsætte inden for Unionen.
For at sikre en konsekvent anvendelse af EU-retten og undgå divergerende praksis bør anvendelsen af aftaler eller ordninger på EU-plan med tredjelande tilskyndes, da de udgør en fælles ramme, opretholder EU-standarder og styrker den gensidige tillid mellem medlemsstaterne.
Uledsagede mindreårige er undtaget fra anvendelsen af begrebet sikkert tredjeland, hvis det anvendes på grundlag af en aftale eller en ordning med et sikkert tredjeland. Medlemsstaterne bør dog have mulighed for at anvende begrebet på et sådant grundlag, hvis der er rimelig grund til at antage, at den mindreårige udgør en fare for den nationale sikkerhed eller den offentlige orden. Dette opretholder balancen mellem beskyttelse og sikkerhed og sikrer sammenhæng med de eksisterende regler i grænseproceduren.
Da en ukontrolleret risiko for, at den mindreårige forsvinder, vil underminere anvendelsen af begrebet sikkert tredjeland, bør medlemsstaterne træffe alle nødvendige foranstaltninger for at forhindre en sådan forsvinden.
Endelig foreslår vi at forbedre reglerne om opsættende virkning ved at præcisere, at tvangsfuldbyrdelsen kun kan udsættes, hvis der er rimelig grund til at antage, at udsendelse vil være i strid med nonrefoulementprincippet. Dette sikrer fuld respekt for de grundlæggende rettigheder, samtidig med at unødige proceduremæssige forsinkelser undgås.
Ordføreren glæder sig over Kommissionens initiativ og støtter dets hurtige vedtagelse med begrænsede præciseringer, der har til formål at styrke retssikkerheden og gennemsigtigheden. Ved at indføre fleksibilitet med hensyn til tilknytningskriteriet og godkende de reviderede regler om opsættende virkning kan Europa-Parlamentet bidrage til at færdiggøre en sammenhængende ramme, der tjener både beskyttelse og effektivitet.

